open-index/open-wikipedia-markdown huggingface dataset:
Hanna Šamrai

**Hanna Šamrai**, , (4. huhtikuuta 1869 Sestrynivka, Podolian kuvernementti – 7. elokuuta 1943 Kiova, Ukrainan SNT) oli ukrainalainen historioitsija ja kääntäjä. 1930-luvun alkupuolelle asti hän julkaisi Ukrainan tiedeakatemian jäsenenä sen kokoelmissa ja aikakauskirjoissa (1924–1929) tutkimuksia vasemman rannan Ukrainan kaupunkihistoriasta 1600-1700-luvulla ja artikkeleita Avtonom Soltanovskyin kertomuksista sekä Panteleimon Kulišin kirjallisista suunnitelmista 1870-luvulla.

Šamrain poika oli Serhi Šamrai, ja hänen veljiään olivat Myh’ailo Hruševskyi ja Oleksandr Hruševskyi.

## Lähteet
Dustin Moskovitz

**Dustin Moskovitz** on yksi Facebookin perustajista. Hän  toimi yhtiön ensimmäisenä teknisenä johtajana. Moskovitz oli mukana kehittämässä Facebookin alkuperäistä alustaa, joka on kasvanut yhdeksi maailman suurimmista sosiaalisen median alustoista. Hän oli vastuussa monista Facebookin keskeisimmistä ominaisuuksista, kuten uutissyötteestä ja ryhmistä, jotka toimivat edelleen keskeisinä osina alustaa. 

Vuonna 2008 Moskovitz perusti yhdessä Dustin Rosenin kanssa projektinhallintasovellus Asanan, joka on suunnattu yrityksille ja yhteisöille. Asana on suunniteltu helpottamaan tiimityötä ja projektien hallintaa. Sovellus on saavuttanut suuren suosion ja sitä käyttävät monet suuret yritykset ympäri maailmaa. Moskovitz on myös perustanut hyväntekeväisyysjärjestö Good Venturesin, joka keskittyy globaaleihin ongelmiin, kuten köyhyyteen ja terveydenhuoltoon. Järjestö on tehnyt yhteistyötä monien muiden hyväntekeväisyysjärjestöjen kanssa ja on saanut aikaan merkittäviä tuloksia eri puolilla maailmaa. 

Moskovitz on yksi maailman nuorimmista miljardööreistä ja hänen nettovarallisuutensa on arvioitu yli 20 miljardiin dollariin. Hän on myös tunnettu filantrooppi, joka on lahjoittanut merkittäviä summia hyväntekeväisyyteen. Moskovitz on ollut mukana monissa aloitteissa, jotka pyrkivät ratkaisemaan globaaleja ongelmia, kuten ilmastonmuutos ja köyhyys.
Magaluf (Costin kappale)

**Magaluf** on suomalaisen rap-artistin Costin single, joka julkaistiin 28. lokakuuta 2022. Kappaleella vierailee rap-artisti Jami Faltin.

Kappale debytoi Suomen singlelistalla julkaisuviikollaan sijalla 4. viikolla 44/2022.

”Magaluf” on ylittänyt kultalevyyn oikeuttavan kahden miljoonan striimauksen rajan ja platinalevyyn oikeuttavan neljän miljoonan striimauksen rajan.

## Listasijoitukset

## Sertifikaatiot

## Lähteet
Bedminster (New Jersey)

**Bedminster** on kunta (*township*) Yhdysvalloissa New Jerseyn osavaltiossa. Sen väkiluku oli 8&nbsp;272 vuonna 2020. Kunta sijaitsee Somersetin piirikunnassa. Kunta on nimetty Englannin Bedminsterin mukaan.

Yhdysvaltain 45. ja 47. presidentti Donald Trump omistaa yksityisen golfklubin Bedminsterissä.

## Väestö
Vuonna 2020 Bedminsterin 8&nbsp;272 asukkaasta valkoisia oli 81,2&nbsp;%, aasialaisia 7,4&nbsp;% ja mustia 1,7&nbsp;%. Asukkaista 8,3&nbsp; kuului kahteen tai useampaan rotuun. 10,6&nbsp;% asukkaista oli hispaanoja tai latinoja. Asukkaista 19,1&nbsp;% puhui kotonaan jotain muuta kieltä kuin englantia ja 13,9&nbsp;% asukkaista oli syntynyt ulkomailla.

## Lähteet

## Aiheesta muualla
Jojo Erholtz

**Jojo Erholtz** on suomalainen elokuva- ja televisio-ohjaaja sekä -leikkaaja.

Erholtz on opiskellut elokuvataiteen maisteriksi American Film Institute Conservatoriossa sekä National Film and Televison Schoolissa Britanniassa.

Hän ohjasi *[[Ex-onnelliset|Ex-onnellisten]]* 3. tuotantokauden (2020), *[[Maria Kallio (televisiosarja)|Maria Kallion]]* 1. tuotantokauden (2021) sekä *[[Kaverikirja (televisiosarja)|Kaverikirja]]*-sarjan (2022).

Bafta New Talent -palkinto myönnettiin Erholtzin leikkaustyölle 2012.

## Lähteet

## Aiheesta muualla
Polttoaineen ruiskutus

**Polttoaineen ruiskutus** on menetelmä polttoaineen syöttämiseen polttomoottorille. Ruiskutus käyttää pumppua eikä männän liikkeen muodostamaa imua. Ruiskutus syöttää polttoaineen sylinteriin tasaisemmin kuin kaasutin, jolloin saadaan enemmän tehoa ja vähemmän haitallisia päästöjä.
Ruiskutus voi toimia mekaanisesti tai elektronisesti. Ruiskutus voi tapahtua epäsuorasti sylinteriin johtavaan putkeen tai suoraan sylinteriin.

Ruiskutuksen kehitykseen vaikutti brittiläinen Herbert Akroyd Stuart, joka johti ensimmäisen kuulamoottorin valmistamiseen lisenssillä vuonna 1891. Hornsby-Akroyd-moottoreita käytettiin maataloudessa ja laivoissa. Nämä olivat tavallisesti yksisylinterisiä kaksitahtimoottoreita. Ensimmäinen puristusta ja sytytystä käyttävä ruiskutusmoottori rakennettiin vuonna 1902 ja eteni tuotantoon vuonna 1906. Moottori oli Léon Levavasseurin Antoinette 8V. Suoraa ruiskutusta käyttävä Hesselman-moottori esiteltiin vuonna 1925 ja sitä käytettiin linja-autoissa ja kuorma-autoissa 1940-luvulle saakka.
Ruiskutuksen kehitykseen vaikutti toinen maailmansota, jolloin hävittäjäkoneiden moottoreiden sakkaaminen ilmataisteluissa haluttiin välttää. Sodan jälkeen tekniikkaa haluttiin käyttää myös autoissa, mutta aikakauden tekniikka rajoitti mahdollisuuksia.

Kaasuttimet olivat tavallinen tapa bensiinikäyttöisissä autoissa 1980-luvun lopulle, jolloin polttoaineen ruiskutus tuli toivotuksi tavaksi. Kaasuttimet olivat tulleet monimutkaisemmiksi eri tarpeiden vuoksi ja kiristyneet päästörajat sekä katalysaattorit johtivat tarpeeseen ohjata polttoaineseosta tarkemmin. Polttoaineen suora ruiskutus on kehittyneempi askel epäsuoraan ruiskutukseen verrattuna, jolloin parempi tarkkuus saavuttaa täydellisemmän palamisen ja viileämmän moottorin, jolloin voi käyttää korkeampaa puristussuhdetta. Korkeampi puristussuhde parantaa hyötysuhdetta, joka parantaa polttoainetaloutta.

Dieselmoottorit saivat varhain hyötyä mekaanisesta ruiskutuksesta.

Mekaanista ruiskutusta kehitettiin autourheilun alkuaikoina ja käytetään edelleen tietyissä tapauksissa. Jatkuvan virtauksen polttoaineen ruiskutuksen pioneeriksi sanotaan Stu Hilbornia 1940-luvun lopulla. Järjestelmää käytetään kun polttoaineen tarve on lähes lineaarinen suhteessa moottorin kierroslukuun. Moottorin käyttövoimaa käytetään polttoainepumppuun, josta se välitetään suuttimille putkia pitkin.

Ruiskutuksen hyödyt kaasuttimeen ovat peräisin useista seikoista: virtaus moottoriin on parempi, jolloin hyötysuhde on parempi; seoksen jakaantuminen eri sylintereihin on tasaisempi; seoksen vahvuus on samanlainen jokaisessa sylinterissä; nestemäisen polttoaineen kaasuuntuminen on parempi kylmässä ilmassa; reagointi on parempi muuttuvaan kuormitukseen; venttiilit toimivat viileämpinä; ja ruiskujärjestelmä ei jäädy. Näiden johdosta kylmäkäynnistys on luotettavampi, tyhjäkäynti on tasaisempi ja polttoainetalous paranee.

## Lähteet
Hannu Tonteri

**Hannu Artturi Tonteri** (s. 23. marraskuuta 1950 Helsinki) on suomalainen eläköitynyt OP-pankkien piirissä työskennellyt pankinjohtaja, joka on saanut kauppaneuvoksen arvonimen.

Tonteri syntyi autonkuljettaja Artturi Tonterin ja Elna Waseniuksen perheeseen ja avioitui 1977 opettaja Anneli Luukkosen kanssa. Hän tuli ylioppilaaksi Hämeenlinnassa 1969 ja valmistui taloustieteiden maisteriksi Jyväskylän yliopistosta 1975. Tonteri on myös suorittanut useita liikkeenjohdon ja muita täydennyskoulutuksia. Hän oli Jyväskylän yliopiston taloustieteen laitoksen amanuenssi 1974–1975, Keskusosuusliike OTK:n Kantolan keksitehtaan laskentapäällikkö Hämeenlinnassa 1975–1978, Osuuspankkien Keskusliiton esimiesharjoittelija 1978–1979, Forssan Seudun Osuuspankin luottoneuvottelija 1979, luottopäällikkö 1979–1981 ja markkinointijohtaja 1981–1982, Kouvolan Seudun Osuuspankin apulaisjohtaja 1982–1986 ja toimitusjohtaja 1987–1995, Suur-Helsingin Osuuspankin johtaja ja toimitusjohtaja 1996, Okopankki Oyj:n toimitusjohtaja 1996–2006 ja Helsingin OP Pankki Oyj:n toimitusjohtaja 2006–2010. Tonterilla on ollut myös useita liike-elämän ja muitakin luottamustehtäviä, kuten Helsinki Mission hallitus. Kauppaneuvoksen arvonimen hän sai 2008.
 
## Lähteet
Marcel Ciolacu

**Ion-Marcel Ciolacu** (s. 28. marraskuuta 1967 Buzău) on Romanian nykyinen pääministeri. Hän aloitti virassa 15. kesäkuuta 2023. Ciolacu kuuluu sosiaalidemokraattiseen puolueeseen.

## Elämä ja ura
Ciolacu syntyi Buzăun kaupungissa Romaniassa vuonna 1967. Hän työskenteli elektroniikkatehtaalla ennen ylioppilastutkinnon suorittamista, minkä jälkeen hän opiskeli oikeustiedettä yksityisessä yliopistossa Bukarestissa ja valmistui maisteriksi Bukarestin Kansallisesta politiikan tutkimuksen ja julkisen hallinnon oppilaitoksesta (Școala Națională de Studii Politice și Administrative din București, SNSPA).

Ciolacu aloitti poliittisen uransa vuonna 1990 Ion Iliescun johtamassa Kansallisen pelastuksen rintamassa (Frontul Salvării Naționale, FNS), joka oli noussut valtaan kommunistihallinnon kaatumisen jälkeen. Puolue jakautui vuonna 1992, ja Ciolacu jäi siihen Iliescun johtamaan osaan, josta muodostui nykyinen Sosiaalidemokraattinen puolue (PSD). Vuodesta 2012 Ciolacu on ollut Romanian edustajainhuoneen jäsen, ja hän on toiminut sen puhemiehenä 2019–2020 sekä 2021–2023. Vuonna 2019 hänet valittiin puolueensa puheenjohtajaksi ja 15. kesäkuuta 2023 hän nousi pääministeriksi. PSD ja keskustaoikeistolainen PNL olivat syksyllä 2021 muodostaneet hallituskoalition sillä ehdolla, että pääministerin virka vaihtuu vaalikauden puolivälissä. Ciolacun edeltäjä oli PLN:n Nicolae Ciucă. Pääministerin vaihtaminen tosin tapahtui liki kuukauden myöhässä, sillä sosiaalidemokraatit halusivat odottaa suuren opettajien lakon päättyvän ennen sitä. Ciucăn hallituksen kolmas puolue, Romanian unkarilaisten demokraattinen allianssi (UDMR), jättäytyi Ciolacun hallituksen ulkopuolelle.

## Lähteet

## Aiheesta muualla

* ''Marcel Ciolacu'' Romanian edustajainhuoneen verkkosivuilla 
* ''Marcel Ciolacu'' Romanian sosiaalidemokraattisen puolueen verkkosivuilla
Iso-Mäntynen

**Iso-Mäntynen** voi tarkoittaa seuraavia:

* Iso-Mäntynen, järvi Juvalla
* Iso-Mäntynen, järvi Jämsässä
* Iso-Mäntynen, järvi Pieksämäellä.
Partyboy

**Partyboy** (tyyliteltynä **PARTYBOY**) on suomalaisen rap-artistin Costin single, joka julkaistiin 4. toukokuuta 2023. Kappaleella vierailee rap-artisti Lauri Haav.

Kappale debytoi Suomen singlelistalla julkaisuviikollaan sijalla 3. viikolla 19/2023.

”PARTYBOY” on ylittänyt kultalevyyn oikeuttavan kahden miljoonan striimauksen rajan.

## Listasijoitukset

## Sertifikaatiot

## Lähteet
ETC (lehti)

**ETC** on ruotsalainen vasemmistolainen aikakauslehti. Se perustettiin vuonna 1978 ja on ilmestynyt siitä lähtien lukuun ottamatta vuosia 1985–1990 ja 1993–1995. Vuodesta 2005 se on ilmestynyt kerran viikossa. ETC keskittyy reportaaseihin sekä yhteiskunnalliseen keskusteluun. Sen päätoimittajana on alusta lähtien toiminut Johan Ehrenberg.
## Lähteet

## Aiheesta muualla
* Lehden verkkosivut
Johan Jenny Ehrenberg

**Johan Jenny Ehrenberg** (s. 1957) on ruotsalainen kirjailija, yrittäjä ja vasemmistolaisen ETC-aikakauslehden perustaja. Hän on julkaissut useita yhteiskunnallisia aiheita käsitteleviä kirjoja sekä joitakin romaaneja. Ehrenberg on huolestunut ilmastonmuutoksesta ja laajentanut ETC:n toimintaa uusiutuviin energialähteisiin sekä ilmastoystävälliseen rakentamiseen. Vuonna 2016 hän kertoi omaelämäkerrassaan sairastavansa leukemiaa.

Ehrenberg sai huomiota Ruotsin mediassa vuonna 1983, kun hän kuusi kuukautta naisena Jenny Ehrenberg -nimellä elettyään julkaisi raportin *Könsbytet* (”Sukupuolenvaihdos”). Hän kertoi transsukupuolisuudestaan ​​uudelleen vuonna 2023. Hän ei identifioidu mieheksi tai naiseksi, vaan yksinkertaisesti transsukupuoliseksi ja kolmanneksi sukupuoleksi.

## Lähteet

## Aiheesta muualla
Siipiköynnökset

**Siipiköynnökset** (*Tripterygium*) on kelasköynnöskasvien heimoon kuuluva köynnöslajien suku. Se on tunnettu lääketieteellisistä vaikutuksistaan, minkä vuoksi *Tripterygium wilfordii* -lajia käytetään lääkkeenä eritoten Kiinassa. 

## Lajeja
* *[[Tripterygium hypoglaucum]]*
* *[[Tripterygium regelii]]* – siipiköynnös
* *[[Tripterygium wilfordii]]* – siipiköynnös

## Lähteet
Italian kansalaisuus

**Italian kansalaisuus** on laillinen suhde yksittäisen henkilön ja Italian tasavallan välillä. Maassa noudatetaan pääsääntöisesti ius sanguinis -periaatetta.

## Kansalaisuuden saaminen syntymällä
Syntyperäisiä Italian kansalaisia ovat sellaiset henkilöt, joiden vanhemmista vähintään toinen on Italian kansalainen lapsen syntyessä. Myös sellaiset lapset saavat kansalaisuuden ius soli -periaatteella, mikäli lapsen vanhemmat ovat tuntemattomia tai eivät pysty siirtämään omaa mahdollista kansalaisuuttaan lapselle.

Vuonna 2025 Italia kiristi kansalaisuuslakiaan siten, että syntyperäistä kansalaisuutta ei voi enää hakea isoisovanhempien kansalaisuuden perusteella. Nykyään vähintään yhdellä vanhemmista tai isovanhemmista pitää olla Italian kansalaisuus, minkä lisäksi henkilöltä vaaditaan italian kielen taitoa mittaavan kokeen läpäisemistä.

## Kansalaisuuden saaminen hakemuksella ja lateraalisopimuksen nojalla
Hakemuksen perusteella Italian kansalaisuuden voi saada henkilö, joka täyttää seuraavat ehdot:

* vähintään 18-vuotias
* asunut Italiassa laillisesti vähintään 10 vuotta
* osaa tyydyttävästi italiaa 
* pystyy todistamaan muiden maiden kansalaisuutensa 
* nuhteettomuusvaatimus
* on maksanut 200 euron käsittelymaksun

Vaadittua oleskeluaikaa lyhennetään seuraavasti:

* Italian kansalaisen kanssa naimisissa oleva hakija: kolme vuotta (puolittuu, mikäli parilla on yhteisiä lapsia)
* Täysi-ikäinen hakija, jonka vanhempi tai isovanhempi on Italian kansalainen: kolme vuotta
* Täysi-ikäinen hakija, jonka on adoptoinut Italian kansalainen: viisi vuotta
* Italian valtion palkkalistoilla oleva hakija: viisi vuotta
* Toisten EU-maiden kansalaiset: neljä vuotta 
* Pakolaiset ja valtiottomat henkilöt: viisi vuotta
Lateraalisopimuksen mukaan kaikki sellaiset henkilöt, jotka ovat Vatikaanin kansalaisia saavat automaattisesti Italian kansalaisuuden menettäessään Vatikaanin kansalaisuuden ja mikäli henkilöllä ei ole minkään muun maan kansalaisuutta.

## Kaksoiskansalaisuus
Italia sallii kaksoiskansalaisuuden. Italian kansalaiset ovat automaattisesti myös Euroopan unionin kansalaisia.

## Lähteet
Sambla Group

Sambla Group on finanssiteknologiayritys joka tarjoaa lainojen ja vakuutusten vertailu- ja välityspalveluita kuluttajille. Sambla perustettiin Ruotsissa vuonna 2014 ja on yritys on tämän jälkeen laajentunut muualle pohjoismaihin, myös Suomeen. Vuonna 2021 Sambla yhdistyi kilpailijayritys Advisan kanssa, Sambla Group perustettiin ja pääomasijoitusyhtiö Nordic Capitalista tuli uuden yrityksen pääomistaja. Yrityksen pääkonttori sijaitsee Tukholmassa ja sen toimitusjohtajana toimii Per Österström.

## Yritys
Sambla Group toimii neljässä pohjoismaassa; Ruotsissa, Suomessa, Norjassa ja Tanskassa. Suomessa Sambla Group Oy perustettiin vuonna 2022 useiden yritysten yhteenliittymänä. Näiden yrityskauppojen myötä Samblan brändejä Suomessa ovat Omalaina, Rahalaitos ja Rahoitu.

Vuonna 2023 Sambla Group toimii 6 tuotemerkin alla, näitä ovat:

* Omalaina, Rahalaitos, Rahoitu (Suomi)
* Sambla (Ruotsi, Norja ja Tanska)
* Advisa (Ruotsi)
* Digifinans (Norja ja Tanska)

## Tunnustukset
2022 Sambla Group valittiin Ruotsin neljänneksi parhaaksi työpaikaksi.

## Tietosuojaseuraamukset
Tietosuojavaltuutetun toimiston seuraamuskollegio määräsi 20. joulukuuta 2024 Sambla Group Oy:lle 950 000 euron seuraamusmaksun tietoturvallisuuden laiminlyönnistä. Lainahakemusten tietoja oli ollut ulkopuolisten saatavilla asiakkaille tarkoitetuista henkilökohtaisista linkeistä. Yrityksen tuli myös ilmoittaa tapahtuneesta asiakkailleen.

## Lähteet

## Aiheesta muualla
Sambla Group
Turið Sigurðardóttir

**Turið Sigurðardóttir** (s. 1946) on färsaarelainen kirjailija, kielenkääntäjä ja kirjallisuushistorioitsija.

Turið sai humanististen tieteiden kandidaatin arvon islannin kielessä ja Islannin historiassa sekä maisterin arvon kirjallisuudessa. Hän on julkaissut kirjoja ja artikkeleita färsaarelaisista kirjailijoista ja kirjallisuushistoriasta sekä islannin kielen oppikirjoja. Hän oli mukana toimittamassa norjalaista färsaarelaisten novellien antologiaa. Turið on myös kääntänyt runsaasti teoksia islannista, ruotsista ja englannista fäärin kielelle. Näiden töiden joukossa on käännöksiä muiden muasssa Halldór Laxnessin ja Astrid Lindgrenin teoksista. Turiðin laajimpiin julkaisuihin kuuluvat seitsemän painosta Símun av Skarðin teoksista.

Turið on tehnyt tutkimustyötä Färsaarten kirjallisuuden historiasta ja opettanut Färsaarten yliopistossa. Hän on istunut Fäärin kielen neuvoston ja Pohjoismaiden neuvoston kirjallisuuspalkinnon myöntävän tuomariston jäsenenä. Lisäksi hän on toiminut Färsaarten kirjailijaliiton puheenjohtajana.

## Lähteet
Suomumarhi

**Suomumarhi** (*Geobiastes squamiger*) on marhiin kuuluva lintulaji. Lajia tavataan uhanalaisena Madagaskarilla.

## Koko ja ulkonäkö
Suomumarhi kasvaa 27&ndash;32 cm pitkäksi. Sukupuolet muistuttavat toisiaan ulkonäöltään. Laji on ruumiinrakenteeltaan tukevahko ja lyhytsiipinen. Suomumarhen pään, rinnan ja vatsan pohjaväri on valkoinen, ja niissä on runsaasti mustia suomukuvioita. Päälaki ja silmäkulmajuovat ovat mustat. Niska ja yläselkä ovat punaruskeat ja selkä ja siivet ruskehtavan vihreät. Suomumarhen pyrstö on punaruskea ja sinikärkinen.  

## Levinneisyys ja elintavat
Suomumarhea tavataan Madagaskarin itäosissa. Lajin elinympäristöä ovat sademetsien tiheiköt usein jokivarsilla. Linnun ravintoa ovat madot, hyönteiset ja toisinaan sammakot tai muut pienet selkärankaiset. Suomumarhi liikkuu useimmiten maassa. Pesimäkausi on lokakuusta tammikuulle, ja laji pesii joen tai hiekkatörmään kaivamaansa käytävään.

Suomumarhi luokitellaan vaarantuneeksi, ja kannan kooksi arvioidaan 2&nbsp;500–10&nbsp;000 yksilöä. Tärkein uhka kannalle ovat sademetsien hakkuut maatalousmaiksi.

## Lähteet
Vapaamäntämoottori

**Vapaamäntämoottori** on polttomoottori, jossa mäntäliike ei välity kampiakselille vaan pakokaasuina. Eräs käyttötapaus on tuottaa turbiinia pyörittävää kaasua.

Vapaamäntämoottori voi olla yhdistettynä työkoneen hydraulipumppuun. 

## Lähteet
Harry Potter (täsmennyssivu)

**Harry Potter** tarkoittaa seuraavia asioita:

* *[[Harry Potter]]*, J. K. Rowlingin kirjoittama kirjasarja
* *[[Harry Potter (elokuvasarja)|Harry Potter]]*, kirjasarjaan perustuva elokuvasarja
* *[[Harry Potter (videopelisarja)|Harry Potter]]*, kirja- ja elokuvasarjaan perustuva videopelisarja
* *[[Harry Potter (televisiosarja)|Harry Potter]]*, kirjasarjaan perustuva suunnitteilla oleva televisiosarja
* Harry Potter, sarjojen päähenkilö

## Muuta
* Harry Potter (1941–2014), Australialainen televisiotoimittaja ja rikosreportteri
* Harry Potter (s. 1997), englantilaissyntyinen australialainen rugby union -pelaaja
* Harry Potter Jr. ja Harry Potter Sr., kaksi hahmoa vuoden 1986 elokuvassa Troll
Koreanruusu

**Koreanruusu** (*Rosa koreana*) on ruusujen sukuun kuuluva laji. Koreanruusua tavataan Korean niemimaalla, Kaakkois-Venäjällä ja koillisessa Kiinassa.  Koreanruusun luonnolliset kasvupaikat ovat kivikkoiset rinteet ja metsänreunat. Ne esiintyvät noin metrin pituisina tiheinä pensaina, joiden kukkien värit vaihtelevat vaaleanpunaisen ja valkoisen välillä.  Pensaat kasvavat 5-10 vuotta ja kukkii kesäaikaan. Kesäisin siihen myös kasvaa yleensä oranssinvärisiä hedelmiä. 

## Lähteet

## Aiheesta muualla
* Kassu – Kasvien suomenkieliset nimet: Koreanruusu (''Rosa koreana'')
* UniProt: Taxonomy - ''Rosa koreana'' 
* PlantList: ''Rosa koreana'' 
* Global Biodiversity Information Facility (GBIF): ''Rosa koreana'' 
* Flora of China: ''Rosa koreana''
Kristian Trapp (1739–1800)

**Christian (Kristian) Trapp** (15. lokakuuta 1739 Turku – 14. tammikuuta 1800 Turku) oli suomalainen kauppias, laivanvarustaja, teollisuudenharjoittaja, raatimies ja valtiopäivämies, joka sai kauppaneuvoksen arvonimen vuonna 1796.

Trappin vanhemmat olivat kauppias, raatimies, valtiopäiväedustaja Christian Trapp ja Anna Christina Malmelin ja puoliso vuodesta 1762 Margaretha Christina Ingman. Trapp aloitti itsenäisen kauppiaan uran 1762 isän kuoleman jälkeen. Merkittäväksi liikemieheksi hän nousi 1777, kun hän ryhtyi osaomistajana johtamaan tupakkatehdasta. Trappin johtama yritys oli aikanaan Suomen suurin teollisuuslaitos ja Turku Tukholman jälkeen valtakunnan toiseksi merkittävin tupakkateollisuuden keskus. Trappilla oli myös silkkinauhakutomo ja 1787–1799 usean aluksen osaomistajuus. Trapp toimi vuosikymmenen Turun kaupunginvanhimpana ja sitten lähes kahden vuosikymmenen ajan kaupungin raatimiehenä. Hän oli kaksi kertaa (1778–1779, 1786) Turun edustaja Ruotsin säätyvaltiopäivillä. Kuningas Kustaa IV Aadolf myönsi Turussa käytyään Trappille kauppaneuvoksen arvon. Perusteena myöntökirjassa mainitaan ”hyvä käytös ja yleinen alamaiskuntoisuus”. Trappin poika Kristian Trapp (1769–1841) sai kauppaneuvoksen arvonimen vuonna 1809 ja pojanpoika Kristian Trapp (1793–1860) vuonna 1859.

## Lähteet
Kato (kielitiede)

**Kato** on äänteenmuutos, jossa äänne katoaa kokonaan. Sitä voi pitää äänteen **reduktion** eli heikentymisen luonnollisena ääripäänä. Katoa merkitään tyhjän joukon (nolla) merkillä: \emptyset, esimerkiksi kielihistoriallisesti **k* > \emptyset (luetaan usein: ”historiallisen *k*:n vastineena on kato”) tai synkronisessa kielenkuvauksessa (jolloin kyse ei ole äänteenmuutoksesta vaan morfofonologisesta prosessista) *ä* → \emptyset */ __*[+MON] (luetaan usein: ”*ä*:n vastineena monikon tunnuksen edellä on kato”).

Esimerkiksi suomen varhaishistoriassa *k*:n astevaihtelu on johtanut heikentymisen kautta äänteen täyteen katoon: *jalka* : **jalkat* > vanhan kirjasuomen (*)*jalɣat* (kirjoitettiin yleensä *gh:*lla tai *g*:llä: *jalghat*, *jalgat*) > nykysuomen *jalat*. Katoa osoittaa myös unkarin määräisen artikkelin *az* loppukonsonantin katoaminen konsonanttialkuisen sanan edellä: *az ember* ’ihminen’ mutta *a ló* ’hevonen’.

Koska merkintätapa on sama (tyhjän joukon merkki), joskus tapaa käyttöä, jossa *kato* merkitsee samaa kuin **nollamorfi**, esimerkiksi: ”Englannin sanassa *sheep* monikon merkkinä on kato ̇” = sanan *sheep* voi morfologisesti analysoida *sheep*+\emptyset, missä monikon morfeemi edustuu nollamorfina eli ”katona”.

Kadolle läheinen käsite on **elisio**, jolla tarkoitetaan äänteen katoa juoksevassa puheessa puhetempon vuoksi, esim. englannissa *boys and girls* [boɪz ænd gɚːɫz] → [boɪzn̩ gɚːɫz], *and*-sanan alkuvokaali ja loppukonsonantti katoavat, ei niinkään historiallisesti sanasta tai ilmauksesta kokonaan vaan yksittäisessä puhunnoksessa.

Kadolle vastakkainen ilmiö taas on toisaalta äänteen säilyminen, toisaalta äänteiden väliin tuleva *sekundaarinen* tai *intrusiivinen* äänne. **Sekundaariseksi äänteeksi** nimitetään yleensä artikulaattorien liikkeestä syntyvää puolivokaalista äännettä, esim. suomessa *hauen* → [hauwwen] – huulten avautuessa pyöreästä u-vokaalista laveaksi e-vokaaliksi väliin ilmestyy uusi puolivokaali [w]. **Intrusiivisesta äänteestä** tunnettu esimerkki on brittienglannin intrusiivinen *r* (engl. *intrusive r*); esimerkiksi *law and order* > *lawr and order* [lɔːɹ æn ɔːdə]. Siinä äänne ei ole pelkästään artikulaattorien liikkeen aiheuttama vaan konventionaalinen, kielelle ominainen tapa rikkoa jokin äännejono.

## Lähteet
Hiihtomaraton

**Hiihtomaraton** on pitkän matkan kestävyyttä mittaava hiihtokilpailu, jonka matka on 30-100 kilometriä. Se voi olla joko pisteestä pisteeseen tai kierroskilpailu. Hiihtomaratoneja järjestetään usein samanaikaisesti lyhyempien kilpailujen kanssa ja osallistuminen on avoinna yleisölle. Worldloppetin päämatkan minimipituus on 50 kilometriä. 

## Historia
Hiihtomaratonien perinteet juontuvat pitkälle hiihdon historiaan. Erityisen suosittuja ne ovat Pohjoismaissa, missä ne ovat osa laajempaa hiihtokulttuuria. Ensimmäiset viralliset hiihtomaratonit järjestettiin 1900-luvun alkupuolella.

## Formaatti
Suurissa tapahtumissa, kuten Finlandia-hiihdossa Suomessa,  Vasaloppetissa Ruotsissa tai Birkebeinerrennetissä Norjassa, on usein yli 10 000 osallistujaa. Kilpailuissa on yleensä massalähtö, ja lähtöjärjestys muokataan osallistujien ryhmittymien mukaan, jotka on arvioitu olevan samanlaisia kykyjä. Kilpailu aloitetaan yleensä eliittihiihtäjien ryhmällä ja päätetään vähiten kokeneiden hiihtäjien ryhmään.

Hiihtäjät voivat käyttää joko perinteistä tai luisteluhiihtotekniikkaa, riippuen kilpailun säännöistä. Palkinnot perustuvat yleensä kokonaissijoitukseen, sukupuolen mukaan tehtävään sijoitukseen sekä ikäluokkaan.

## Suuret sarjat
Hiihtomaratonissa on kaksi suurta sarjaa, Ski Classics ja Worldloppet. Ski Classics on sarja, joka koostuu pitkän matkan hiihtokilpailuista Euroopassa. Worldloppet on kansainvälinen hiihtoliitto, joka järjestää vuosittain hiihtomaratonkilpailuja eri puolilla maailmaa.

## Tunnettuja hiihtomaratoonareita
* Jørgen Aukland (Norja): Kaksinkertainen Vasaloppet-voittaja ja Ski Classics-sarjan voittaja.
* Anders Aukland (Norja): Useita kertoja Vasaloppet-voittaja ja Ski Classics-sarjan voittaja. 
* Seraina Boner (Sveitsi): Moninkertainen Ski Classics-sarjan voittaja naisten sarjassa.
* Justyna Kowalczyk (Puola): Olympiavoittaja ja maailmanmestari, joka on voittanut useita hiihtomaratoneja.
* Hans Mäenpää (Suomi): Maratonhiihdon 24h maailmanennätys huhtikuussa 2018 - 472,002 kilometriä

## Lähteet
Lorna Shore

**Lorna Shore** on yhdysvaltalainen deathcore-yhtye, joka perustettiin vuonna 2010. Yhtyeeseen kuuluvat laulaja Will Ramos, kitaristit Adam De Micco ja Andrew O’Connor, rumpali Austin Archey sekä basisti Michael Yager. Yhtye on julkaissut viisi studioalbumia: *Psalms* (2015), *Flesh Coffin* (2017), *Immortal* (2020), *Pain Remains* (2022) ja *[[I Feel the Everblack Festering Within Me]]* (2025). Yhtyeessä ei ole tällä hetkellä yhtäkään alkuperäisjäsentä.

Yhtye nousi 2020-luvulla suuren yleisön tietoisuuteen, ja se tunnetaan perinteistä deathcorea ja sinfonisia vaikutteita yhdistelevästä musiikistaan, sekä laulaja Will Ramosin monipuolisesta murinalaulutyylistään. Hänen lauluaan pidetään paikoin yliluonnollisen kuuloisena ja sitä on jopa tutkittu tieteellisesti.

## Jäsenet
##### Nykyinen kokoonpano
* Will Ramos - laulu (2021–)
* Adam De Micco - kitara (2010–)
* Andrew O’Connor - kitara (2019–)
* Austin Archey - rummut (2012–)
* Mike Yager - basso (2021–)

##### Entiset Jäsenet

* Mike Flannery - basso (2009)
* John Hawkins - laulu (2009–2010)
* Ray Meoni - laulu (2010)
* Aaron Brown  - kitara (2009–2010)
* Jeff Moskovciak - kitara (2009–2011)
* Scott Cooper - rummut (2009–2011)
* Gary Herrera - basso (2009–2017)
* Tom Barber - laulu (2010–2018)
* Connor Deffley - kitara (2014–2019), basso (2017–2019)
* CJ McCreery - laulu (2018–2019)

## Diskografia
* *Triumph* – EP (2010)
* *Bone Kingdom* – EP (2012)
* *Maleficium* – EP (2013)
* *Psalms* (2015)
* *Flesh Coffin* (2017)
* *Immortal* (2020)
* *... and I Return to Nothingness* – EP (2021)
* *Pain Remains* (2022)
* *[[I Feel the Everblack Festering Within Me]]* (2025)

## Konsertit Suomessa
* 1. heinäkuuta 2023 – Provinssi, Seinäjoki
* 2. heinäkuuta 2023 – Tuska, Helsinki
* 9. marraskuuta 2023 – Jäähalli, Helsinki
* 10. marraskuuta 2023 – Pakkahuone, Tampere
* 28. kesäkuuta 2025 – Provinssi, Seinäjoki
* 29. kesäkuuta 2025 – Tuska, Helsinki
* 21. helmikuuta 2026 – Jäähalli, Helsinki
* 22. helmikuuta 2026 – Logomo, Turku

## Lähteet

## Aiheesta muualla
* 
*
Viron kielen aakkoset

**[[Viron kieli|Viroa]]** kirjoitetaan latinalaisin aakkosin. Kielellä ei ollut kirjallista standardia aina 1800-luvun alkuun asti. Aluksi mallia standardiaakkosiin haettiin saksasta, mutta 1850-luvulla siirryttiin suomen aakkosiin perustuvaan ortografiaan, josta alettiin käyttää nimitystä "uusi oikeinkirjoitus". Tämä Eduard Ahrensin kehittelemä oikeinkirjoitus on nykyisen viron aakkoston perusta.

Viron kielen aakkostoon kuuluu 32 kirjainta, joista on olemassa iso ja pieni versio:

Näistä kuitenkin seuraavat 9 kirjainta C, F, Q, Š, Z, Ž, W, X ja Y esiintyvät vain lainasanoissa ja vieraskielisissä erisnimissä. 

## Ääntäminen
Suomalaiseen ääntämiseen poikkemat:

* B, D, G: ääntyvät kuten P, T ja K, mutta eivät niin terävinä.
* P, T, K: muuntuvat ääntämisessä pitkän vokaalin jälkeen kaksoinkonsonanteiksi pp, tt, kk, ja lyhyiden vokaalien välissä puolitoistakertainen.
* T, D, N, L, S: voivat liudentua ennen i-vokaalia ja silloin konsonantin perään äännetään j-äänne. Tähän on olemassa poikkeuksia.
* NG: [nk]
* Õ: äännä u-äänne, kieli u-asennossa, mutta huulet e-asennossa.
* Ü: [y]
* ÜÜ: [öö], jos vokaali perässä niin lausunta [üi].
* UU: [oo]
* Y: [i]

## Lähteet
Dicuil

**Dicuil** oli 800-luvun alkupuolella vaikuttanut irlantilainen munkki, maantieteilijä ja kieliopintutkija.

Dicuil laati teoksen *De mensura orbis terrae* (825), jossa on varhaisin maininta irlantilaisten vierailusta Islannissa vuonna 795. Teoksessa mainitaan myös makeanveden kanava, joka yhdisti Niilin ja Punaisenmeren. Dicuil viittasi kirjoituksissaan kolmeenkymmeneen kreikkalaiseen sekä latinalaiseen kirjoittajaan ja lisäksi irlantilaiseen Coelius Seduliukseen.

## Lähteet
Gustav Heyno

**Gustav Heyno** (6. tammikuuta 1774 Lyypekki – 18. marraskuuta 1842 Viipuri) oli Viipurissa toiminut saksalaistaustainen kauppias ja sahanomistaja, joka sai kauppaneuvoksen arvonimen.

Heyno lähetettiin 16-vuotiaana Viipuriin hoitamaan sukunsa liiketoimintaa. Perheen perustamisen jälkeen Heyno kohosi nopeasti Viipurin tärkeimpien liikkeenharjoittajien joukkoon. Hänen kauppahuoneensa kilpaili kaupungin kolmannen tai neljännen kauppiaan asemasta Tichanoffin kauppahuoneen kanssa. Heynolla oli osuus muun muassa kerimäkeläisessä Putikon sahassa, Saimaalla omia lotjia ja lastauspaikka Lauritsalassa. Heyono perusti Viipurin Neitsytniemeen terveyskylpylän erityisesti pietarilaisia vierailijoita varten. Hän kuului Viipurin kaupunginvanhimpiin 1821–1837, ja vaikutti Viipurin saksalaisessa seurakunnassa. Heynon kuoleman jälkeen kauppahuone harjoitti pääasiassa sahatavaran, tervan ja voin vientiä Heynon pojan Carl Heynon ja liikekumppani Abraham Keldanin johdossa. Liiketoimet eivät kuitenkaan menestyneet 1850-luvulla.

## Lähteet
Mirka Hintsanen

**Mirka Hintsanen** (s. 1976) on suomalainen psykologian tutkija. Hän on toiminut psykologian professorina Oulun yliopistossa vuodesta 2014.

Hintsanen väitteli psykologian tohtoriksi vuonna 2007 Helsingin yliopistossa ja kasvatustieteen tohtoriksi Tampereen yliopistossa 2013. Kasvatustieteen väitöskirjassaan hän tutki sitä, miten lapsuuden yksilölliset ja ympäristötekijät ennustavat koulu- ja uramenestystä. Hän on tehnyt monitieteistä tutkimusta muun muassa persoonallisuus- ja kehityspsykologian sekä terveyden ja työn psykologian alueilla. Hintsanen aloitti uransa työstressin ja valtimonkovettumataudin tutkimuksesta, minkä jälkeen hän on tutkinut muun muassa persoonallisuuspiirteiden merkitystä terveyden ja hyvinvoinnin ennustajina, persoonallisuuden kehitystä ja psykososiaalisten tekijöiden siirtymistä sukupolvelta toiselle. Hän tutkii myös myötätunnon kehitystä ja seurauksia. Tutkimuksessaan Hintsanen tekee yhteistyötä esimerkiksi genetiikan, lääketieteen ja psykiatrian tutkijoiden kanssa.

Hintsanen sai vuonna 2014 Suomalaisen Tiedeakatemian myöntämän Jutikkala-palkinnon.

## Lähteet

## Aiheesta muualla
* Mirka Hintsanen Google Scholarissa
Tuttuja tunnelmia 3

**Tuttuja tunnelmia 3** on Tapio Rautavaaran kokoelmalevy vuodelta 1972. Albumi on käytännössä uusintapainos herran omaa nimeä kantavasta kokoelma-albumista vuodelta 1965.

## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Lähteet
Keltaorvokki

**Keltaorvokki** (*Viola lutea*) on orvokkien sukuun kuuluva kasvilaji.

## Ulkonäkö
Keltaorvokki kasvaa usein noin 20 senttimetrin korkuiseksi. Sen terälehdet ovat 2–3,5 cm leveitä ja 1,8–2 cm pitkiä ja useimmiten joko keltaisia tai violetteja. Terälehdissä esiintyy myös ohuita, maksimissaan kuusi millimetriä leveitä juovia, jotka ovat noin puolet terälehden pituudesta. Keltaorvokki muistuttaa keto-orvokkia, mutta sillä on pienemmät lehdet.

## Levinneisyys ja kasvupaikat
Keltaorvokkeja kasvaa luonnostaan Keski- ja Länsi-Euroopassa, kuten Saksassa, Ranskassa, Isossa-Britanniassa ja Espanjassa Pyreneiden eteläpuolella. Euroopan alueella keltaorvokkia esiintyy luonnostaan alle 2 000 metrin korkeudessa.

## Käyttö
Keltaorvokkia on käytetty useiden koristekasveina kasvatettavien orvokkien, kuten tarhaorvokkien (*Viola* × *wittrockiana*), jalostuksessa. Keltaorvokki istutetaan yleensä alkukeväästä.

## Lähteet

## Aiheesta muualla
* Laji.fi: Keltaorvokki (''Viola lutea'')
* UniProt: Taxonomy - ''Viola lutea'' 
* PlantList: ''Viola lutea'' 
* Global Biodiversity Information Facility (GBIF): ''Viola lutea''
Petter Mårten Unonius

**Petter Mårten Unonius** (20. maaliskuuta 1765 Loviisa – 21. helmikuuta 1815 Tukholma) oli suomalainen kauppias ja laivanvarustaja, joka sai kauppaneuvoksen arvonimen vuonna 1812.

Unoniuksen vanhemmat olivat syntyjään ruotsalainen kauppias, laivanvarustaja, merikapteeni Elias Unonius ja Christina Juliana Grään ja puoliso vuodesta 1804 Johanna Wilhelmina Linderoos. Unonius perusti isänsä kanssa 1794 toiminimen Elias Unonius & Son. 1800-luvun alkuun tultaessa Unoniukset olivat Loviisan johtava kauppiasperhe. Elias Unoniuksen kuoleman jälkeen Petter Mårten Unonius auttoi äitiään isän liiketoimien hoitamisessa ja harjoitti samalla omaa liiketoimintaa, ja vuonna 1808 otti haltuunsa äitinsä liiketoimet. Suomen sodan aikana Unonius teki taloudellista yhteistyötä venäläisviranomaisten kanssa, ja sai esimerkiksi oikeuden myydä Venäjältä Suomeen lähetettyä suolaa. Hän joutui tästä syystä epäsuosioon loviisalaisten keskuudessa ja lopulta irtisanoi porvarinoikeutensa 1810 ja myi liikkeensä keväällä 1811. Liikkeen jatkajaksi ryhtyivät Henric Lindroth ja Unoniuksen kauppa-apulainen ja kirjanpitäjä Johan Sibelius, säveltäjä Jean Sibeliuksen isoisä.

Vuonna 1811 hallituskonselji kutsui koolle kauppa- ja tullikysymyksiin keskittyneen komitean, johon Loviisan edustajiksi kutsuttiin Unonius ja Jacob Holmstén. Suomen uusi kauppasääntö vahvistettiin 1812 hallituskonseljin ja keisarin käsiteltyä komitean mietintöä. Unonius muutti sitten perheineen Ruotsiin ja ryhtyi tilanomistajaksi.

## Lähteet
Mykola Jevšan

**Mykola Jevšan** (, kirjailijanimi **Javir Lebedyk**, ; oikea nimi **Mykola Josypovytš Fedjuška**, ; 19. toukokuuta 1890 Voinyliv, Kalušin piiri, Galitsia – 23. marraskuuta 1919 Vinnytsja) oli ukrainalainen kirjallisuuskriitikko.

Jevšan opiskeli Lvivin yliopistossa saksan ja ukrainan kieliä ja hankki opiskeluaikana elantonsa työskentelemällä Ševtšenkon tieteellisen seuran (NTŠ) kirjastossa. Hänet karkotettiin yliopistosta poliittisista syistä, ja hän jatkoi opiskelua Wienin yliopistossa. Tieteellinen ura katkesi ensimmäiseen maailmansotaan. Hän palveli Ukrainan Galitsian armeijassa. Hän kuoli Galitsiassa Ukrainan ja Puolan välillä 1918–1919 käydyn sodan aikana saamaansa lavantautiin.

Jevšan aloitti kriitikkona jo hyvin nuorena ja oli pian säännöllinen avustaja *[[Ukrajinska h’ata]]ssa* ja *[[Literaturno-naukovyi vistnyk]]issä*, jonka toinen päätoimittaja hänestä tuli. Hänen *Bdžolaan* 1908 kirjoittamansa kritiikki Ivan Frankosta herätti pahaa verta, mutta kirjallisuuden esteettisen arvojen esitaistelijana hän puolusti ”modernistisia” suuntauksia ja vastusti vakiintuneiden kirjallisten mestarien kansanomaisuutta. Vaikka Jevšania syytettiin ”taidetta taiteen vuoksi” -ajatuksen puolestapuhujaksi, hän kannatti Jean-Marie Guyaun esteettistä filosofiaa siten kuin se on esitetty Guyaun *Les problèmes de l’esthétique contemporaine* (1884, käännetty ukrainaksi 1913). Merkittävimmässä kritiikkiteoksessaan *Pid praporom mystetstva* (1910, ’Taiteen lipun alla’) Jevšan on Guyaun kannalla tähdentäessään, että ihmisillä on luovaa altruistista elämänvoimaa ja että heillä on pakottava tarve luoda kaunista ja kohottavaa. Jevšan pitää siten kaunokirjallisuutta vailla esteettisiä arvoja pelkkänä markkinahömppänä ja arvostaa Vasyl Stefanykin kaltaisia kirjailijoita, joiden teksteissä hän näkee yhteiskunnallisia tavoitteita yhdistyneenä esteettiseen muotoon. Muuta kritiikkiä Jevšan kirjoitti vain vähän, lähinnä artikkeleita lehtiin ja laajan pamfletin *Kudy my pryišly* (1912, ’Mihin olemme tulleet’) sekä monografian Taras Ševtšenkosta (1911).

## Lähteet
Arnold Ludvig

**Arnold Ludvig** (s. 27. helmikuuta 1968 Tórshavn) on färsaarelainen jazzbasisti ja -säveltäjä.

Ludvig aloitti soittamisen färsaarelaisessa progressiivisen jazzrockin yhtyeessä Plúmm vuonna 1984. Hän julkaisi kolme ensimmäistä jazzsävellystään Plúmmin ja Holger Laumannin kanssa vuonna 1991. Ludvig opiskeli jazzia Tónlistarskóli FÍH:ssa Reykjavíkissa vuosina 1990–1993 ja täydensi opintojaan McGillin yliopistossa Kanadassa vuosina 1993–1995. Hän elätti itsensä freelancemuusikkona Montrealissa 1995–2003. Hän aloitti säännöllisen esiintymisen [Geraldine Hunt] & The Arnold Ludvig Trion kanssa.

Ludvig palasi Färsaarille vuonna 2003 ja aloitti basson soittamisen [GoGo Blues -yhtyeessä. Vuonna 2005 hän voitti AME-musiikkipalkinnot parhaana basistina ja osana parasta yhtyettä. Ludvig opetti Tórshavnar Musikkskúlissa vuosina 2004–2007 ja asui sitten Kööpenhaminassa vuoteen 2014. Vuonna 2013 hän levytti ensimmäisen jazzalbuminsa (*Voyages*) säveltäjänä oman sekstettinsä kanssa. Hän oli Kööpenhaminassa myös mukana perustamassa MonkeyRat-nimistä funkyhtyettä vaimonsa Anna Iachinon kanssa. Yhtye julkaisi albumit *Fuck The Jante Law* (2010) ja *Sunshine* (2012), joihin molempiin kuuluivat listaykkösiksi Kringvarp Føroyassa nousseet hitit. Palattuaan Färsaarille vuonna 2014 Ludvig aloitti säveltämisen vuosittaiseen Summartónar-festivaaliin. Hän äänitti sekstettinsä kanssa jazzalbumin *Iceland* vuonna 2016 ja sai tästä kaksi Färsaarten musiikkipalkinto -ehdokkuutta 2017. Lisäksi MonkeyRat julkaisi The Hentze Hornsin kanssa vuonna 2016 neljä singleä, joita soitettiin radiossa Färsaarilla, Tanskassa, Isossa-Britanniassa, Kanadassa, Australiassa, Etelä-Afrikassa ja Grönlannissa.

Ludvig perusti syyskuussa 2017 Reykjavíkissa Arnold Ludvig -kvintetin. Vuonna 2019 hän valmistui musiikin maisterin oppiarvolla Islannin taideyliopistosta. Ludvigin sävellys *Gróthúsvatn* valittiin esitettäväksi ISCM:n Maailman uuden musiikin päivillä Tallinnassa 2019.

## Lähteet
Nukkakirsikka

**Nukkakirsikka** (*Prunus tomentosa*) on aasialainen tuomien sukuun kuuluva kesävihanta pensas tai pieni puu. Se kasvaa luontaisesti Pohjois- ja Länsi-Kiinassa, Koreassa ja Mongoliassa. Lisäksi sitä viljellään puutarhoissa. Se tuottaa pieniä syötäviä luumarjoja. Nimestään huolimatta se on lähempää sukua luumuille kuin kirsikoille.

## Kuvaus
Nukkakirsikka kasvaa 0,3–1-metriseksi pensaaksi rinnemetsien reunoissa, rinnepensaikoissa ja -kivikoissa. Sen kaarna on kalju ja musta-punainen. Lehdet ovat epämuotoisia 2–7 cm pitkiä ja 1–3,5 cm leveitä, soikeita. Kukat ovat valkoisia tai vaaleanpunaisia. Hedelmä on makea ja happamankirpeä luumarja, kooltaan yleensä 5–12 mm (harvoin 25 mm), ja ne kypsyvät Suomessa heinäkuussa. Nukkakirsikka kasvaa auringossa ja on kuivuuden- ja kylmänkestävä, Suomessa yleensä III-vyöhykkeelle asti.


File:Prunus tomentosa0.jpg|Kukkia
File:Leaves of Prunus tomentosa in June.jpg|Lehvästöä
File:Aengdu.jpg|Hedelmiä
File:Prunus tomentosa pollen.jpg|Siitepölyä


## Käyttö
Nukkakirsikkaa viljellään yleisesti Aasiassa. Sen marjoista voi tehdä mehua, hilloa tai viiniä. Lisäksi se on suosittu koristekasvi. Suomessa suosittu lajike on valkomarjainen lajike 'Lumikki', joka tunnetaan myös nimellä 'Snövit'.

## Lähteet

## Aiheesta muualla
* 
*
Church of the SubGenius

**Church of the SubGenius** on 1970-luvun lopussa Yhdysvalloissa perustettu parodiauskonto tai meemi, jonka keräsi suosiota Internetissä 1990-luvulla.

Uskonnon perustivat Ivan Stang (s. Douglas St. Clair Smith, 1953) ja Philo Drummond. Kirkon pääpiirteet muodostuivat 1978 ja 1979. Varhaisin kirkon toiminta oli pamfletti *Sub Genius Pamphlet #1*, jota levitettiin Teksasissa vuonna 1980.
Dokumentti ennusti maailmanloppua ja manasi kuolemaa lukijoilleen. Pamfletti haukkui kristinuskon jumalakäsitystä ja New Age -liikkeen käsityksiä.

Stang, Dr. Philo Drummond (s. Steve Wilcox) ja Dr. X (oik. Monte Dhooge) perustivat SubGenius Foundation -säätiön, joka on julkaissut kirkon virallisia opetuksia ja Stangin muita kirjoituksia ja sarjakuvia.

Virallisena oppikappaleena on Stangin kirjoittama kirja *The Book of the SubGenius: Being the Divine Wisdom, Guidance, and Prophecy of J.R. "Bob" Dobbs, High Epopt of the Church of the SubGenius, Here Inscribed for the Salvation of Future Generations and in the Hope that Slack May Someday Reign on This Earth* vuodelta 1983.

Kirkon verkkosivusto avattiin 1993.
Lisäksi kirkolla on radio-ohjelma *The Hour of Slack*, jota on tuotettu vuodesta 1985 lähtien yli 2000 jaksoa ja esitetty useilla radioasemilla.


Tiedosto:Ivan stang at starwood.jpg | Ivan Stang vuonna 2007
Tiedosto:Subgenius-JHVH-1-by-St-Ken.jpg | Jumala JHVH-1


## Opetukset

Myyntimies J. R. "Bob" Dobbs perusti kirkon 1953 saatuaan vision JHVH-1 -jumalalta, jonka näki rakentamassaan televisiossa.
Hän otti telepaattisesti yhteyttä Drummondin vuonna 1972 ja myöhemmin tapasi tämän, jonka jälkeen Drummond vakuutti Stangin liittymään kirkkoon.
Dobbs salamurhattiin San Franciscossa vuonna 1984, mutta kirkon mukaan hän on palannut useita kertoja sittemmin.

Kirkon mytologiaan kuluu monimutkainen järjestelmä jumalia, avaruusolentoja ja mutantteja. Oppiin kuuluu lukuisia salaliittoteorioita, joiden taustalla kerrotaan olevan yksi suuri salaliitto.
Keskeinen jumala on JHVH-1, joka antoi Dobbsille yliluonnollisen tiedon menneestä ja tulevasta.

Salaliiton palveluksessa olevien kerrotaan estävän kirkon jäseniä "Slackista", joka on kirkon jäsenten tavoite (kääntyy suunnilleen sanaksi *vetelehtiminen*), mutta jota ei tarkasti määritellä, joskin Dobbsin sanotaan olevan sen ruumiillistuma. Salaliitto yrittää estää pääsemästä tähän tavoitteeseen. Slackin sanotaan takaavan kirkon jäsenille vapaa ja mukava elämä ilman työntekoa tai vastuita. Ihmiset, jotka eivät ole kuulleet "Bob":ista päätyvät helvettiin.

## Lähteet
Daniel Håkans

**Daniel Noel Mikael Håkans** (s. 26. lokakuuta 2000 Vaasa) on suomalainen jalkapalloilija, joka edustaa Puolan Ekstraklasassa pelaavaa Lech Poznańia.  

Vaasalainen Håkans on BK-48:n ja Vasa IFK:n kasvatti.  VIFK:sta hän siirtyi kaudeksi 2021 SJK:n paitaan. SJK:ssa hän pelasi yhteensä 44 ottelua Veikkausliigassa, onnistuen maalinteossa kaksi kertaa. Elokuussa 2022 Håkans siirtyi vuoden mittaisella lainasopimuksella Norjan Eliteserienissä pelaavaan Jerviin. Jerv käytti lainasopimuksessa olleen osto-option. Håkans ei kuitenkaan jäänyt Eliteserienistä pudonneeseen Jerviin, vaan siirtyi Vålerengaan helmikuussa 2023. Kaudella 2023 Håkans onnistui viidesti maalinteossa Eliteserienissä, mutta Vålerenga putosi kauden päätteeksi Norjan toiselle sarjatasolle OBOS-ligaeniin. Kaudella 2024 Håkans ehti tekemään viisi sarjamaalia yhdeksässä ottelussa Vålerengalle.  

Heinäkuun lopulla 2024 Håkans siirtyi nelivuotisella sopimuksella Puolan Ekstraklasaan Lech Poznańin joukkueeseen. Norjalaismedian mukaan puolalaisseura maksoi Håkansista siirtosummana noin 850 000 euroa. Hän on 2. maaliskuuta 2025 mennessä pelannut 13 Puolan pääsarjaottelua, joista avauskokoonpanossa kahdeksan, ja antanut kolme maalisyöttöä.  

Håkans debytoi Suomen maajoukkueessa 16. kesäkuuta 2023 EM-karsintaottelussa Sloveniaa vastaan, ja hän teki ensimmäiset maajoukkuemaalinsa toisessa maaottelussaan 19. kesäkuuta San Marinoa vastaan. Hän teki ottelussa kolme maalia. Håkansin hattutemppu syntyi yhdeksässä minuutissa ja on Suomen jalkapallomaajoukkuehistorian nopein hattutemppu. Hän on pelannut helmikuun 2025 loppuun mennessä 10 A-maaottelua, joista avauskokoonpanossa viisi.

## Lähteet
Max Morath

**Max Morath** (1. lokakuuta 1926 Colorado Springs – 19. kesäkuuta 2023) oli yhdysvaltalainen ragtimea soittanut pianisti. Hänestä käytettiin myös kutsumanimeä ”Mr. Ragtime”.

## Elämä ja ura
Morathin äiti oli ammattimainen ragtimepianisti, jonka myötävaikutuksella myös poika kiinnostui varhain pianonsoitosta. Morath sai oppiarvon englannin kielessä Colorado Collegesta. Hän tuli tunnetuksi levytystensä lisäksi televisio-ohjelmista, näytelmistä ja kirjoittamisesta. Morath aloitti yhteistyönsä Public Broadcasting Servicen kanssa 1960-luvun alussa ja keskittyi ohjelmissaan käsittelemään ragtimen kukoistuksen aikaa. Hän käsikirjoitti ja esitti muun muassa ragtimea ja sen historiallista kontekstia esitelleen televisio-ohjelman *The Ragtime Era*. Vuonna 1969 Morath kantaesitti kriitikkojen suosion saavuttaneen yhden miehen näytelmän *Turn of the Century*. Vastaavan suosion saavuttivat *Living a Ragtime Life* ja *The Ragtime Years*. Morath myös laati esseitä ja esiintyi radio-ohjelmissa National Public Radiossa.

Morath sai vuonna 1996 maisterin arvon Yhdysvaltain tutkimuksessa Columbian yliopistosta. Maisterintyössään hän paneutui lauluntekijä Carrie Jacobs-Bondin työhön. Morath jatkoi kiertämistä 2000-luvulla yhden miehen show’nsa Max Morath the Ragtime Man merkeissä. Hänen levyjään on julkaistu monilla levymerkeillä, joihin ovat kuuluneet Vanguard Records, Epic Records ja RCA Red Seal Records. Morath sai vuonna 2022 *[[Glenn Jenks|Glenn Jenks Ragtime Revuen]]* ensimmäisen palkinnon elinikäisistä saavutuksista.

Morathin ensimmäinen avioliitto päättyi eroon. Vuonna 1993 hän meni uusiin naimisiin Diane Skomarsin kanssa. Hänellä oli kolme lasta ja lisäksi tytärpuoli Skomarsin aiemmasta suhteesta. Uuden avioitumisen jälkeen Morath asui Duluthissa Minnesotassa. Vuonna 2022 hän asettui Aftenro-hoitokotiin.

## Lähteet
Korpilahden kirjasto

**Korpilahden kirjasto** on Jyväskylän kaupungin Korpilahden pitäjän kirkonkylässä toimiva yleinen kirjasto. Korpilahdella kirjastotoiminta alkoi vuonna 1861. Kirjasto on vuodesta 2010 lähtien toiminut Korpilahti-talossa, aiemmin valtuustosalina käytetyssä tilassa.

Osana Jyväskylän kaupunginkirjastoa Korpilahden kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat Keski-kirjastojen jäsenkuntien asukkaiden käytettävissä. 

## Lähteet
Jean-Marie Guyau

**Jean Marie Guyau** [gijo’]. (1854–1888), oli ranskalainen filosofi ja runoilija, dynaamisen naturalismin edustaja.

Guyau oli lyhyen elämänsä aikana harvinaisen tuottelias. Hänen teoksissaan ilmenee käsitys, että elämä on koneellisten, sokeiden voimien tuote, piittaamaton hyvästä ja pahasta sekä ihmisten onnesta ja onnettomuudesta. Hän etsii vastausta kysymykseen, onko elämässä silloin enää mitään arvokasta. Hän julkaisi aluksi tutkimuksia filosofisen etiikan historiasta, *La morale d’Épicure* (1878) ja *La morale anglaise contemporaine* (1879). Teoksissaan *Les problèmes de l’esthétique contemporaine* (1884), *Esquisse d’une morale sans obligation ni sanction* (1885) ja *L’irréligion de l’avenir* (1887) hän pitää maailmankatsomuksensa perustuksena luontaista "laajentumisen", ekspansion, periaatetta. Hän esittää, että ihmishenkeen syntyy kehityksen varrella luontainen pyrkimys elää voimakkaasti ja laajasti, "intensiivisesti" ja "ekstensiivisesti".  Se on henkisen elämän korkein kohottava voima. Taiteen oikeutus ja periaate on siinä, että se edistää elämän laajentumista. Sama periaate on asetettava etiikan perustukseksi, hylkäämällä käsitys ankarasta "velvoituksesta". Luontainen laajentuminen vapauttaa ihmisen itsekkyydestä ja saa hänet toimimaan vapaasta halustaan eettisesti.

Uskontoon nähden Guyau esittää, että sellainen uskonto, joka selittää maailman synnyn ja tietyt historialliset tapahtumat myyttisesti, esittämällä tiettyjä opinkappaleita, on väistymässä ja häviämässä. Sen korvaa maailmankatsomus, joka tunnustaa, että maailma on lakkaamaton kehityskulku mutta että emme voi maailman synnystä emmekä tuonpuoleisesta muodostaa kuin aivan epävarmoja arvailuja, metafyysisiä unelmia, sekä opettaa, että meidän tulee antautua suureen kehityskulkuun rakkaudella kaikkea elävää ja olevaista kohtaan. Guyaun maailmankatsomus ilmenee myös hänen runoelmissaan (*Vers d’un philosophe*, 1881). Guyaun kuoleman jälkeen ilmestyivät vielä *L’art au point de vue sociologique* ja *Éducation et hérédité*.

## Lähteet

## Aiheesta muualla

* 
* Jalmari Hahl, *Poimintoja Jean Marie Guyaun runoudesta*, Valvoja 1898. 417–431. Verkossa, Internet Archvie